HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO Kristus, Parantaja
Hei ja tervetuloa ohjelman pariin. Olen Hermes Falcao Jr.
Mahtavaa olla seurassanne tänään. Puhumme yhdestä suosikkiaiheistani,-
Kristus, Parantaja.
Kuulitte, että Jeesus on ainoa tie pelastukseen.
Ei ole muuta nimeä, jossa ihmisen pitäisi pelastuman.
Mutta täytyy ymmärtää myös, että evankeliumien pelastuspaketissa -
Jeesuksella on ominaisuus, -
jonka osa kristityistä usein unohtaa.
Jeesus on Vapahtaja, kuten tiedämme.
Sielujen pelastus on tärkein asia.
Mutta Jeesus on myös ruumiimme Parantaja.
Haluan tänään käydä kanssanne läpi joitain näkökohtia siitä.
Se valaisee sydäntänne ja mieltänne ymmärtämään, miten tärkeä -
Jeesuksen parantava työ on. Luen teille joitain raamatunpaikkoja.
En vain todistaakseni asian, vaan että vastaanottaisitte sen henkeenne.
Ehkä sinulla on jokin sairaus.
Kamppailet tautien, kivun ja lääkkeiden kanssa.
Joudut kamppailemaan paljon. Saatat olla heikko, uupunut -
ja masentunut sen takia.
Uskon, että on olemassa voitelu, joka voi vapauttaa sinut Herran Hengellä.
Ohjelman lopussa rukoilen puolestanne.
Katso ohjelma siis loppuun saakka.
Aion julistaa Herran sanan -
elämäsi ja fyysisen kehosi yli -
uskoen, että Jeesus parantaa sinut tänään kirkkaudekseen.
Matt. 14:14:ssa sanotaan: -
"Ja astuessaan maihin Jeesus näki paljon kansaa, -
ja hänen kävi heitä sääliksi, ja hän paransi heidän sairaansa."
Ymmärtäkää yksinkertaisesti tämä.
Jeesus opetti, julisti ilosanomaa ja paransi sairaita.
Raamattu sanoo, että Hän näki väkijoukot ja Hänen kävi heitä sääliksi.
Seurakunnassa keskustellaan aina välillä, miksi parantaminen on tärkeää.
Osa ei usko parantamiseen. Osa uskoo, ettei se koske enää tätä aikaa.
Osa uskoo, että Jumala yrittää opettaa ihmiselle jotain sairauden kautta.
Kun luen evankeliumia, huomaan, -
miten Jeesus näki asian ja miten Hän suhtautui -
sairauteen ja tautiin.
Raamattu sanoo, että Hän näki väkijoukot -
ja Hänen kävi heitä sääliksi.
Sitä seurasi parantaminen.
Tärkein syy, miksi Jumala parantaa, -
ei mielestäni ole se, että Hän haluaa todistaa itsestään tai Raamatusta, -
vaan se, että Hän rakastaa ihmisiä.
Hän haluaa tavoittaa heidät rakkaudellaan ja osoittaa, -
miten tärkeitä he ovat Hänelle. Raamattu sanoo, että Jeesuksen -
kävi sääliksi ihmisiä, väkijoukkoa.
Ja koska Hän sääli heitä, Hän paransi heidän sairaansa.
Tahdon kertoa tänään, että Jumalalla on myötätuntoa omiaan kohtaan.
Myötätuntoa lapsiaan kohtaan. Hän haluaa, että voit hyvin.
Hän haluaa, että paranet. Hän haluaa sinun nauttivan -
kaikista siunauksista, jotka Jeesus hankki ristillä.
Täytyy muistaa, että tämä tapahtui jo ennen Jeesuksen ristinkuolemaa.
Kun puhumme Kristuksesta Parantajana, -
pitää ymmärtää Hepr. 13:8: -
"Jeesus Kristus on sama eilen ja tänään ja iankaikkisesti."
Alkukielessä se tarkoittaa, että Hän on sama joka suhteessa -
eilen, tänään ja ikuisesti. Se tarkoittaa, -
että jos Hän paransi sairaita 2 000 vuotta sitten maan päällä -
ja jos Hänen kävi sääliksi sairaita -
ja Hän on sama eilen, tänään ja ikuisesti, -
se tarkoittaa, että Hän on sama joka suhteessa -
ja Hän kokee yhä samaa myötätuntoa.
Hänellä on yhä sama voima.
Sama voitelu toimii maan päällä yhä tänäänkin -
Pyhän Hengen kautta seurakunnassa.
Sinä ja minä olemme Jumalan voiman ja parantamisen agentteja.
Hän tahtoo yhä osoittaa samaa myötätuntoa kauttamme.
Myötätunto on yksi parantumisen avaimia.
Uskon, että Jeesuksella on yhä myötätuntoa -
kaikkia sairaita kohtaan maailmassa tänään.
Ihmiset paranevat tavallisesti muiden Kristukseen uskovien kautta, -
jotka ovat Jumalan voiman agentteja maailmassa Pyhän Hengen kautta.
Pyhä Henki tulee uskovien ylle palvelemista varten -
voimauttaakseen heitä Jeesuksen tekoihin.
Jos haluat, että Jumala käyttää sinua parantamisen palvelutehtävässä -
ja että Jumala parantaa ja vapauttaa muita ihmisiä elämäsi kautta, -
sinun pitää pyytää Herralta, että Kristuksen myötätunto tulee yllesi -
ja että virtaat tuossa myötätunnossa, jota Matt. 14:14 kuvailee.
Tahdon lukea toisenkin raamatunpaikan, -
joka liittyy vahvasti Kristuksen sovitustyöhön.
Se on myös yksi syistä, miksi Jeesus parantaa tänä päivänä.
Uskon, että Jeesus kärsi kaiken sen Golgatan ristillä -
toki syntiemme tähden. Mutta Raamattu kertoo myös, -
että Hänen haavojensa kautta olemme parantuneet.
Jotkut sanovat, että se viittaa hengelliseen parantumiseen.
Mutta täytyy olla uskollinen alkutekstille.
Heprean sana tässä viittaa fyysiseen kipuun.
Että paranemme fyysisestä kivusta, oikeista sairauksista.
Joku saattaa epäillä sitä, mutta niin Raamattu sanoo alkukielessä.
Matt. 8:16 osoittaa sen paikkansapitäväksi.
Siinä lainataan tätä tekstiä.
"Mutta illan tultua tuotiin hänen tykönsä monta riivattua.
Ja hän ajoi henget ulos sanalla, ja kaikki sairaat hän paransi".
Jae 17: -
"että kävisi toteen, mikä on puhuttu profeetta Esaiaan kautta, joka sanoo:-
'Hän otti päällensä meidän sairau- temme ja kantoi meidän tautimme'."
Nämä kaksi jaetta Matt. 8:ssa, jakeet 16 ja 17, puhuvat nimenomaan -
fyysisestä sairaudesta, eivät hengellisestä sairaudesta.
Mitä tulee hengelliseen maailmaan, -
mehän olimme kuolleita hengellisesti. Meidät tehtiin eläviksi Kristuksessa.
Emme olleet hengellisesti sairaita vaan kuolleita synneissämme.
Kristuksessa tulimme eläviksi hengessämme.
Osoittaakseen sen Jeesus ajoi ulos riivaajat ja paransi kaikki sairaat, -
jotta kävisi toteen, mitä profeetta Jesaja sanoi: -
Hän kantoi sairautemme ja kantoi tautimme.
On selvää, että Matteus viittaa Jesajaan.
Matteus on evankeliumi, -
joka nimenomaan opetti juutalaisille, että Kristus on Messias.
Matteus osoitti tarkasti profeettojen kautta, että Kristus on tuleva Messias.
Tässä hän nimenomaan lainaa profeetta Jesajan lukua 53: -
ennustus toteutui, kun Jeesus paransi kaikki sairaat.
Ei hengellisesti. Sairaudet olivat fyysisiä.
Tahdon rohkaista uskomaan Kristuksen sovitukseen, -
että Hänen haavojensa kautta paranemme. Hän säälii sinua.
Kristus on yhä Parantaja.
On mahtavaa tuoda tämä sanoma sinulle, etenkin jos olet sairas, -
sillä Jumala koskettaa sinua tänään voimallaan ja voitelullaan.
Hän murtaa sairauden ja taudin voiman elämässäsi Jeesus-nimessä.
Käymme nyt tauolla. Sen jälkeen jatkan sanomaa.
Lopuksi rukoilen puolestasi -
ja uskon, että Herra koskettaa rakkaudellaan ja voimallaan.
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Jatketaan aiheesta Kristus, Parantaja.
Jeesus rakastaa sinua.
Se ei ole korulause, jonka opimme seurakunnassa. Se on todellisuus.
Hän kokee myötätuntoa sinua ja tilannettasi kohtaan, -
jos koet sairautta ja kipua.
Uskon, että Jumalan voima ja rakkaus tulevat tänään yllesi -
ja paranet Jeesus-nimessä.
Monet ovat vuosien aikana kertoneet parantuneensa -
television, internetin ja sosiaalisen median välityksellä -
ja kokouksissamme eri puolilla maailmaa.
Ihmisiä on parantunut fyysisesti.
Osalla lääkäri on vahvistanut, -
että kasvaimia on sulanut pois ja munuaiskiviä on hävinnyt.
Muistan erään naisen kokouksestamme Brasiliassa.
Siitä ei ole kovin kauaa. Kokouksessa oli satoja ihmisiä.
Se oli iso seurakunta.
Oli mahdotonta rukoilla jokaisen puolesta erikseen.
Mutta annoin väkijoukolle sanan Herralta.
Naisella oli pahoja vaivoja munuaiskiven vuoksi.
Kivet olisi pitänyt poistaa leikkauksessa.
Hän oli tosi kipeä. Se oli rankkaa. Hän melkein jäi pois kokouksesta.
Hän istui takana. Sanoi: "Uskon, että Herra voi koskettaa minua."
Olin lavalla. Se oli suuri seurakunta.
Annoin sanan Herralta paranemisesta.
Hän sanoi tunteneensa tulen selässään.
Jumalan tuli poltti -
selässä munuaisten kohdalla.
Samassa hän koki, että kipu lähti.
Hän nousi seisomaan ja tiesi parantuneensa kokonaan.
Hän meni lääkärintutkimukseen ennen kaavailtua leikkausta.
Hänelle tehtiin kaikki tutkimukset.
Tulokset vahvistivat, että munuaiskivi oli lähtenyt -
hänen munuaisestaan. Halleluja. Kiitos Herralle!
Hän lähetti meille aiemman lausunnon, jossa kivi mainitaan, -
ja uuden lausunnon tutkimuksen jälkeen.
Hän ylisti Herraa, miten Herra paransi hänet, vaikka hän istui takana -
enkä laskenut kättä hänen ylleen. En edes tavannut häntä.
Hän lähetti minulle viestin -
ja molemmista lausunnoista skannaamansa kuvat.
Hän kirjoitti: "Olen täysin parantunut."
Hän tuli pian sen jälkeen raskaaksi. Nyt hänellä on poika.
Kiitos Jumalalle. Uskon, että television ja internetin kautta voi parantua.
Samoin kokouksessa.
Olen puhunut Kristuksen myötätunnosta ja rakkaudesta.
Tarjoamme kokonaista verkkokurssia parantamisesta. Siinä on 10 osaa.
Tule mukaan kurssille ja hyödynnä se.
Voit oppia lisää ja alkaa virrata siinä.
Osa opiskelijoista ei ollut aiemmin rukoillut sairaiden puolesta.
Saatuaan ilmestyksen ja voitelun he alkoivat rukoilla ja se toimii.
Jos haluat olla Jumalan käytössä, rohkaisen käymään kotisivuillamme -
ja ilmoittautumaan verkkokurssille. Kurssit ovat siunanneet monia -
Suomesta, Norjasta, Brasiliasta ja USA:sta. Ei kannata jäädä paitsi.
Mark. luvussa 2 -
on kertomus halvaantuneesta, joka laskettiin katon läpi.
Ystävät toivat hänet.
Kun Jeesus paransi hänet, Hän sanoi: "Syntisi ovat anteeksiannetut."
Ihmiset alkoivat pohtia, kuka voi antaa syntejä anteeksi, paitsi Jumala.
J. 9: '"Kumpi on helpompaa, sanoako halvatulle: -
'Sinun syntisi annetaan anteeksi', vai sanoa: 'Nouse, ota vuoteesi ja käy'?
Mutta tietääksenne, että Ihmisen Pojalla on valta [...]
antaa syntejä anteeksi, niin' ― hän sanoi halvatulle 'minä sanon sinulle: -
nouse, ota vuoteesi ja mene kotiisi.' Silloin hän nousi [...]
ja meni ulos kaikkien nähden, niin että kaikki [...] ylistivät Jumalaa sanoen: -
'Tämänkaltaista emme ole ikinä nähneet'."
Yksi syy, miksi Jumala parantaa ja Jeesus parantaa yhä tänäänkin, -
on se, että Hän osoittaa, että Hänellä on valta antaa syntejä anteeksi.
Hän vahvistaa julistetun Sanan todeksi merkein ja ihmein.
Täytyy ymmärtää, että kun Jeesus parantaa, Hän vahvistaa sen, -
mitä Raamattu sanoo. On mahtavaa nähdä ihmisten paranevan tänään, -
sillä se vahvistaa ihmisille, että evankeliumi ei ole satu, valhe -
eikä ihmisen sepitelmä.
Se on todellisuus, jossa Jeesus elää yhä ja Hän on ainoa tie taivaaseen.
Kun joku paranee, se on todistus evankeliumin todellisuudesta.
Älä siis milloinkaan väheksy Kristuksen parantavaa työtä.
Jotkut ovat sanoneet, ettei se ole tärkeää.
Tai että sitähän nyt näkee koko ajan.
Kuulkaapa. Täytyy ymmärtää, että Jeesus käytti parantamista tässä -
osoittaakseen valtansa. Hän sanoi: "Ajattelette, että on helppoa sanoa: -
'Syntisi on anteeksi annetut.' Kuka vain voi sanoa niin.
Mutta onko helpompaa sanoa halvaantuneelle: "Nouse ja käy'?"
Älä väheksy Kristuksen parantavaa työtä, -
sillä se todistaa evankeliumista.
On monia muitakin syitä, miksi Jumala, Jeesus, parantaa.
Ajattelen Hänen myötätuntoaan ja sovitustyötään.
Ajattelen sitä, että Hän osoitti ja todisti Sanan paikkansapitäväksi.
Ajattelen Hänen rakkauttaan ihmiskuntaa ja lapsiaan kohtaan.
Kun rakastaa, haluaa ihmisen voivan hyvin. Ajattelen kaikkia näitä syitä.
Vielä yksi on todiste ylösnousemisesta.
Kuolluthan ei pysty tekemään enää mitään tässä elämässä.
Hän on kuollut. Kun joku kuolee ja hänet haudataan, -
kaikki on ohi. Hän ei voi tehdä täällä enää mitään.
Jos joku toimii tänä päivänä maan päällä, hän elää.
Aiemmassa jaksossa kerroin esimerkin eksymisestä metsään.
Jos tapaa kaksi ihmistä, joista toisella on puistonvartijan univormu -
ja toinen makaa kuolleena maassa, kummalta pyytää apua? Elävältä.
Koska Jeesus parantaa yhä tänä päivänä, Hän elää.
Se todistaa ylösnousemuksesta. Paraneminen on itsessään sanoma, -
että Jeesus elää yhä. Eiväthän kuolleet pysty toimimaan.
Kiitos Jumalalle. Tahdon rukoilla.
Uskon, että Herra koskettaa väkevästi, antaa parantavan voitelun ja voiman.
Mennään Herran läsnäoloon.
Jumala antaa kirkkautensa ja läsnäolonsa virrata elämäsi ylle.
Minulla olisi vielä paljon sanottavaa paranemisesta.
Tutustu verkkokursseihimme. Minulla on todistuksia ihmisistä, -
jotka ovat käyneet kurssin. Todistukset ovat voimallisia.
Kun luen niitä, ajattelen, että useampien pitäisi käydä kurssi, -
sillä ne muuttavat ihmisten elämää.
Eräs henkilö Suomesta kirjoitti hiljattain, -
että koulumme muutti hänen elämänsä ja uudisti hänen uskonsa.
Todistukset saavat ajattelemaan, että useampien tulisi tulla kurssille.
Se on väline, joka rakentaa ihmisten uskoa.
Ilmoittaudu siis mahdollisimman pian.
Nyt tahdon rukoilla Jeesus-nimessä.
Astu Jumalan läsnäoloon, missä oletkin.
Keskity Jeesukseen. Usko Häneen ja pyydä Häntä parantamaan.
Jos sairastat, laita käsi sairaan ja kipeän paikan ylle.
Julistan kirkkautta ja Jumalan voimaa sen ylle.
Isä, Jeesuksen nimessä, tuon eteesi kaikki katsojat, -
jotka katsovat television tai internetin välityksellä.
Isä, kiitos parantavasta voimastasi, joka vuotaa nyt.
Herra, pyydän Jeesus-nimessä, kosketa sairaita ja kipeitä.
Jeesuksen Kristuksen nimessä.
Näen jonkun, jolla on jaloissa luupiikkejä.
Jumala koskettaa jalkojasi tässä hetkessä Jeesus-nimessä.
Käsken kaiken kivun lähteä jaloistasi Jeesus-nimessä.
Näen jonkun, jolla on munuaiskiviä. Kuulit, kun äsken kerroin naisesta.
Kärsit samasta vaivasta. Jumala koskettaa sinua.
Ota vastaan parantava voitelu, Jeesuksen parantava voima.
Julistin Kristuksesta, Parantajasta. Muuta sanoma näkyväksi kaikkialla.
Vuodata massiivinen paraneminen Jeesus-nimessä. Käsken kivun lähteä.
Käsken mielenterveysongelmien kumartua Jeesus-nimen edessä.
Nuhtelen skitsofreniaa Jeesuksen nimessä.
Herra, tuon eteesi skitsofreniasta kärsivän henkilön.
Heitä voi olla useita. Kosketa heidän aivojaan Jeesuksen voimalla.
Jeesuksen veri olkoon heidän mielensä yllä. Paranna mielet.
Paranna kehot. Nuhtelen syöpää ja kaikkia pahoja henkiä.
Kaikkia sairauden henkiä, Jeesus-nimessä.
Lähtekää Jeesuksen nimessä! Herran kirkkaus virratkoon.
Kosketa, paranna sairaat, vapauta sorretut, kirkasta Jeesus-nimeä.
Ole kirkastettu, Herra Jeesus. Ole ylistetty, Jeesus.
Kiitämme Sinua, Jeesus-nimessä. Kokeile, tuntuuko vaiva vielä.
Tee jotain, mihin et pystynyt aiemmin.
Kokeile. Parane. Lähetä todistuksesi.
Tahdomme kuulla, miten Jumala paransi.
Herra, kiitos Jeesus-nimessä.
Kiitos teille seurasta!
Tunnen Herran voitelun studiossa tässä hetkessä.
Toivon ja tiedän, että tekin tunnette sen.
Ilmoittaudu kurssille. Tule kanssamme Brasiliaan.
Tartu järjestömme tarjoamiin tilaisuuksiin.
Voit osallistua monella tavalla. Voit tukea rukouksin ja rahalahjoin.
Voit lähteä lähetysmatkalle Brasiliaan lokakuussa.
Voit tulla verkkokurssille ja jutella muiden opiskelijoiden kanssa.
Voit katsoa ilmaisen podcastin joka viikko -
ja televisio-ohjelman ja paljon muuta.
Jumalan siunausta! Nähdään!
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz